CELEX: 62016TA0483
Language: mt
Date: 2020-05-28 00:00:00
Title: Kawża T-483/16 RENV: Sentenza tal-Qorti Ġenerali tat-28 ta’ Mejju 2020 – Cerafogli vs BĊE (“Servizz pubbliku – Persunal tal-BĊE – Ilment ta’ diskriminazzjoni u ta’ fastidju psikoloġiku – Investigazzjoni amministrattiva interna – Ċaħda tal-ilment – Dritt għal rimedju ġudizzjarju effettiv – Dritt għal smigħ – Talba ta’ aċċess għall-verbali tas-smigħ tax-xhieda – Distruzzjoni tal-proċess ta’ investigazzjoni – Natura probatorja tal-provi mressqa quddiem il-Qorti Ġenerali – Eżami insuffiċjenti – Fastidju psikoloġiku – Żball ta’ liġi – Dmir ta’ assistenza – Responsabbiltà – Rabta ta’ kawżalità – Dannu morali”)

13.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/22
            
         
      Sentenza tal-Qorti Ġenerali tat-28 ta’ Mejju 2020 – Cerafogli vs BĊE
      (Kawża T-483/16 RENV) (1)
      
      (“Servizz pubbliku - Persunal tal-BĊE - Ilment ta’ diskriminazzjoni u ta’ fastidju psikoloġiku - Investigazzjoni amministrattiva interna - Ċaħda tal-ilment - Dritt għal rimedju ġudizzjarju effettiv - Dritt għal smigħ - Talba ta’ aċċess għall-verbali tas-smigħ tax-xhieda - Distruzzjoni tal-proċess ta’ investigazzjoni - Natura probatorja tal-provi mressqa quddiem il-Qorti Ġenerali - Eżami insuffiċjenti - Fastidju psikoloġiku - Żball ta’ liġi - Dmir ta’ assistenza - Responsabbiltà - Rabta ta’ kawżalità - Dannu morali”)
      (2020/C 230/27)
      Lingwa tal-kawża: l-Ingliż
      
         Partijiet
      
      
         Rikorrenti: Maria Concetta Cerafogli (Ruma, l-Italja) (rappreżentant: L. Levi, avukat)
      
         Konvenut: Il-Bank Ċentrali Ewropew (rappreżentanti: F. Feyerbacher u B. Ehlers, aġenti, assistiti minn B. Wägenbaur, avukat)
      
         Suġġett
      
      Talba bbażata fuq l-Artikolu 270 TFUE u fuq l-Artikolu 50a tal-Istatut tal-Qorti tal-Ġustizzja tal-Unjoni Ewropea u intiża, minn naħa, għall-annullament tad-deċiżjoni tal-BĊE tal-24 ta’ Novembru 2009 li tagħlaq l-investigazzjoni amministrattiva interna miftuħa wara l-ilment tar-rikorrenti ta’ diskriminazzjoni u preġudizzju għad-dinjità tagħha, li jikkostitwixxu fastidju psikoloġiku u ksur tal-politika ta’ dinjità fuq il-post tax-xogħol fis-seħħ fi ħdan il-BĊE u, jekk meħtieġ, tad-deċiżjoni tal-BĊE tal-24 ta’ Marzu 2010 li tiċħad l-appell speċjali tagħha u, min-naħa l-oħra, għall-kundanna tal-BĊE għall-ħlas tad-danni.
      
         Dispożittiv
      
      
                  1)
               
               
                  Id-deċiżjoni tal-Bank Ċentrali Ewropew (BĊE) tal-24 ta’ Novembru 2009 li tagħlaq l-investigazzjoni amministrattiva interna miftuħa wara l-ilment ta’ Maria Concetta Cerafogli u d-deċiżjoni tal-BĊE tal-24 ta’ Marzu 2010 li tiċħad l-appell speċjali ta’ M. C. Cerafogli huma annullati.
               
            
                  2)
               
               
                  Il-BĊE huwa kkundannat iħallas lil M. C. Cerafogli s-somma ta’ EUR 20 000 bħala danni.
               
            
                  3)
               
               
                  Il-kumplament tar-rikors huwa miċħud.
               
            
                  4)
               
               
                  Il-BĊE huwa kkundannat ibati, minbarra l-ispejjeż tiegħu stess, żewġ terzi tal-ispejjeż sostnuti minn M. C. Cerafogli, marbuta mal-proċedura inizjali quddiem it-Tribunal għas-Servizz Pubbliku tal-Unjoni Ewropea fir-rigward tar-rikors fil-Kawża F-43/10, mal-proċedura tal-appell fir-rigward tal-Kawża T-114/13 P u ma’ din il-proċedura ta’ rinviju fir-rigward tal-Kawża T-483/16 RENV.
               
            
                  5)
               
               
                  M. C. Cerafogli hija kkundannata tbati terz tal-ispejjeż tagħha stess, marbuta mal-proċedura inizjali quddiem it-Tribunal għas-Servizz Pubbliku tal-Unjoni Ewropea fir-rigward tar-rikors fil-Kawża F-43/10, mal-proċedura tal-appell fir-rigward tal-Kawża T-114/13 P u ma’ din il-proċedura ta’ rinviju fir-rigward tal-Kawża T 483/16 RENV.
               
            
         (1)  ĠU C 209, 31.7.2010 (kawża inizjalment irreġistrata quddiem it-Tribunal għas-Servizz Publiku tal-Unjoni Ewropea bin-Numru F-43/10 u ttrasferita lill-Qorti Ġenerali tal-Unjoni Ewropea fl-1.9.2016 bin-Numru F-43/10 RENV)